सिर्फ वैदेशिक कूटनैतिक नियोग ही नहीं, आतंकवादी गतिविधि करने वाले गिरोहों के लिए भी नेपाल की भूमि उतनी ही फलदायी है । विश्व के कुख्यात आतंकवादी गिरोह के कुछ सदस्य पकड़े जाने, जाली नोटों के कारोबारी गिरफ्तार होने की खबर आती रहती है । भले ही वैदेशिक कूटनैतिक हस्तक्षेप एवम आतंककारी गतिविधि के लिए प्रयोग किया जा रहा नेपाल की भूमि का प्रत्यक्ष असर बाहर नहीं दिखाई दे रहा हो परन्तु यह नेपाल के चक्रव्यूह का दुतरफा घेरा है और इसका दूरगामी असर बहुत ही खतरनाक होने वाला है । नेपाल में वैदेशिक हस्तक्षेप तब तक रहेगा जब तक यह पराश्रित है । जब तक देश वैदेशिक अनुदानों पर चलता रहेगा, नेपाल को दाता राष्ट्र के स्वार्थ की पूर्ति करना ही होगा । भ्रष्ट प्रशासन, गैर जिम्मेवार नेतृत्व, अचेत नागरिक जहाँ हो वहां आतंकवादी अपना पैर फैलाये यह बड़ी बात नही । नेपाल एक ऐसा ‘खेत’ है जहां आतंकवाद का फसल लहलहाने की संभावना बहुत ही प्रबल है ।